ตร. ชงตั้ง รอง ผบ.ตร. เพิ่ม 1 ตำแหน่ง เซ่น บิ๊กปู
สตช. เปิดตำแหน่ง รองผบ.ตร.ฝ่ายความมั่นคง เพิ่มอีก 1 ตำแหน่ง พร้อมปฏิเสธรองรับสิทธิทวีคูณ บิ๊กปู แจงต้องได้รับการโปรดเกล้าฯ เป็นผู้ช่วย ผบ.ตร.เสียก่อน จึงมีสิทธิพิจารณาตำแหน่งสูงขึ้น ระบุหากมีคุณสมบัติครบถ้วน ก็อาจได้รับการพิจารณาต่อไป,เมื่อวันที่ 17 ก.ย.58 พล.ต.อ.พงศพัศ พงษ์เจริญ รองผู้บัญชาการตำรวจแห่งชาติ เปิดเผยภายหลังการประชุมคณะทำงานดำเนินการ ตามคำพิพากษาศาลปกครองกลาง เพื่อพิจารณาเปิดตำแหน่งพลตำรวจเอก รองผู้บัญชาการตำรวจแห่งชาติ ฝ่ายความมั่นคง เพิ่มเติมอีก 1 ตำแหน่ง โดยระบุว่า การประชุมในครั้งนี้เป็นการทำงานต่อเนื่องจากการพิจารณา เยียวยาตามคำสั่งศาลปกครองกลาง กรณีรับสิทธินับอายุราชการทวีคูณย้อนหลัง พล.ต.ท.ศรีวราห์ รังสิพราหมณกุล ผู้บัญชาการตำรวจนครบาล ซึ่งที่ประชุมมีมติเอกฉันน์ให้กำหนดตำแหน่งพลตำรวจเอก รองผู้บัญชาการตำรวจแห่งชาติ ฝ่ายความมั่นคง ขึ้นมาอีก 1 ตำแหน่ง เนื่องจากสถานการณ์บ้านเมืองยังอยู่ในสภาวะไม่ปกติ ประกอบกับงานด้านความมั่นคงมีหลายมิติ จึงเห็นควรให้กำหนดตำแหน่งนี้ขึ้นมา ก่อนนำเสนอ พล.ต.อ.สมยศ พุ่มพันธุ์ม่วง ผู้บัญชาการตำรวจแห่งชาติ (ผบ.ตร.) พิจารณาต่อไป,ทั้งนี้ ยืนยันว่าการเปิดตำแหน่งดังกล่าว ไม่ใช่เป็นการรองรับเฉพาะ พล.ต.ท.ศรีวราห์ เท่านั้น เนื่องจากขั้นตอนการได้รับสิทธิ์ทวีคูณของ พล.ต.ท.ศรีวราห์ ต้องได้รับการโปรดเกล้าฯ เป็นผู้ช่วยผู้บัญชาการตำรวจแห่งชาติเสียก่อน จึงจะมีสิทธิได้รับการพิจารณาให้ดำรงตำแหน่งสูงขึ้น แต่เมื่อถึงเวลานั้นหาก พล.ต.ท.ศรีวราห์ มีคุณสมบัติครบถ้วน ก็มีสิทธิได้รับการพิจารณาให้รับตำแหน่งนี้ ซึ่งในส่วนของ พล.ต.ท.ศรีวราห์ ถ้าหากไม่ทันการแต่งตั้งโยกย้ายในวาระประจำปี 2558 ในวันที่ 1 ตุลาคมนี้ ก็จะมีผลย้อนหลังตามหลักการอยู่แล้ว,พร้อมกันนี้ พล.ต.อ.พงศพัศ กล่าวยืนยันว่า การเปิดตำแหน่งใหม่นี้ ไม่ได้มาจากความกังวลที่ พล.ต.ท.ศรีวราห์ จะฟ้องร้องสำนักงานตำรวจแห่งชาติ (สตช.) และไม่ได้กระทบกับสิทธิของบุคคลอื่น ที่จะได้รับการพิจารณาขึ้นตำแหน่งในวาระนี้,อย่างไรก็ตาม การเปิดตำแหน่งพลตำรวจเอก รองผู้บัญชาการตำรวจแห่งชาติ ฝ่ายความมั่นคง เพิ่มเติมอีก 1 ตำแหน่งนั้น จะบรรจุเข้าที่ประชุมคณะกรรมการข้าราชการตำรวจ (ก.ตร.) ที่มี พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธาน ในวันที่ 21 ก.ย.นี้.
สตช.เปิดตำแหน่ง รองผบ.ตร.ฝ่ายความมั่นคง เพิ่มอีก1ตำแหน่ง พร้อมปฏิเสธรองรับสิทธิทวีคูณ บิ๊กปู แจงต้องได้รับการโปรดเกล้าฯเป็นผู้ช่วย ผบ.ตร.เสียก่อน จึงมีสิทธิพิจารณาตำแหน่งสูงขึ้น ระบุหากมีคุณสมบัติครบถ้วน ก็อาจได้รับการ
เปิดตำแหน่งรองผบ.ตร.เพิ่ม,รองผบ.ตร.ฝ่ายความมั่นคง,พล.ต.อ.พงศพัศ พงษ์เจริญ,สตช.,พล.ต.ท.ศรีวราห์ รังสิพราหมณกุล,แต่งตั้ง รอง ผบ.ตร. เพิ่ม,สำนักงานตำรวจแห่งชาติ,บิ๊กปู,ข่าว,ไทยรัฐออนไลน์,ข่าวการเมือง